open-index/open-wikipedia-markdown huggingface dataset:
Sähköstatiikka

**Sähköstatiikka** on sähköopin osa-alue, jossa käsitellään liikkumattomia eli staattisia sähköisiä ilmiöitä. Näitä ovat mm. sähkövaraus, sähkökenttä, sähköinen potentiaali ja jännite. Tyypillinen sähköstatiikan sovellus on kondensaattori.

Sähköilmiöt jaetaan kahteen ryhmään sen mukaan, onko sähkö niissä levossa vai liikkeessä. Sähködynamiikassa käsitellään liikkuvia sähköisiä ilmiöitä.
 
## Lähteet

## Kirjallisuutta
* 
*
Pontevedra

**Pontevedra** on kaupunki Espanjan Galiciassa, Pontevedran maakunnassa, Atlantilta mantereelle työntyvän lahden pohjukassa, johon laskevat Lérez- ja Tomeza-joet. Kaupungin asukasluku on noin 85&nbsp;000.

Kaupungin tärkeimpiä nähtävyyksiä ovat hyvin säilynyt keskiaikainen vanhakaupunki ja pyhiinvaeltajien kirkko Praza de Peregrina -aukiolla. Portugalista lähtevä eteläinen pyhiivaellusreitti Santiago de Compostelaan kulkee Pontevedran kaupungin kautta.

Kristoffer Kolumbuksen ensimmäisellä löytöretkellään käyttämä lippulaiva, Santa María oli rakennettu Pontevedrassa.

## Kuvia

Concello de Pontevedra (12053504444).jpg|Kaupungintalo
Pontevedra centrum 01.JPG|Praza da Leña
Basílica de Santa María A Maior, Pontevedra.CR2.jpg|Basílica de Santa María a Maior
Pontevedra, Galiza. Praza do Peirao.jpg|Praza do Peirao
Museo de Pontevedra.jpg|Museo de Pontevedra
Pontevedra 06.jpg|Praza da Ferrería 
Pontevedra. Rúa Rosalía de Castro.jpg| Rúa Rosalía de Castro



## Lähteet

## Aiheesta muualla
Sähködynamiikka

**Sähködynamiikka** on sähköopin osa-alue, jossa käsitellään liikkuvia eli dynaamisia sähköisiä ilmiöitä. Näitä ovat mm. sähkövirta, resistanssi ja konduktanssi.

Sähköilmiöt jaetaan kahteen ryhmään sen mukaan, onko sähkö niissä levossa vai liikkeessä. Sähköstatiikassa käsitellään levossa olevia eli staattisia sähköisiä ilmiöitä. Dynaamiset ilmiöt voidaan edelleen jakaa sellaisiin, joissa sähkövirrat ja sähkömagneettinen kenttä ovat ajasta riippumattomia, ja sellaisiin, joissa sähkövirrat ja sähkömagneettinen kenttä muuttuvat ajassa. Tasavirta ja siihen liittyvät ilmiöt kuuluvat ensimmäiseen luokkaan, ja vaihtovirta sekä esimerkiksi sähkömagneettinen induktio kuuluvat jälkimmäiseen luokkaan.

Kaikki jokapäiväisessä elämässä ihmistä palvelevat sähköilmiöt ovat sähködynaamisia. Liikkuvan sähkön eli sähkövirran tekemää työtä sanotaan sähkötyöksi.

## Lähteet

## Kirjallisuutta
* 
*
Margareeta (pyhimys)

**Margareeta Antiokialainen**, ortodoksisessa kirkossa **Pyhä suurmarttyyri Marina** syntyi 300-luvulla Vähässä-Aasiassa Pisidiassa pakanalliseen perheeseen. Hän kärsi keisari Diocletianuksen (284−305) aikana ankaraa vainoa, kidutusta ja lopulta marttyyrikuoleman.

Margareetan tunnus kirkkotaiteessa on lohikäärme, jonka hän lannistaa ristisauvalla. Suomessa kansanperinteessä Margareeta tunnetaan nimellä Marketta. Keskiajalla hän oli yksi neljästätoista hädässäauttajasta eli pyhimyksistä, joiden uskottiin suojaavan vaaroilta ja taudeilta.

Margareetan muistopäivä on 20. heinäkuuta, keskiajan Suomessa 13. heinäkuuta. Ortodoksinen kirkko kunnioittaa suurmarttyyri Marinan muistoa vuosittain heinäkuun 17. päivänä. Katolisen kirkon pyhimyskalenterista Margareeta on poistettu epähistoriallisena 1960-luvulla.

Margaretaa esittävä kirkkomaalaus on Kalannin kirkossa. Hänet on kuvattu myös 1300-luvulta peräisin olevassa seinämaalauksessa Sundin kirkossa Ahvenanmaalla.

## Lähteet

* 

### Viitteet

## Aiheesta muualla

* [Pyhä suurmarttyyri Marina, Ortodoksi.net](http://www.ortodoksi.net/index.php/Marina_(suurmarttyyri))
Itsesensuuri

**Itsesensuuri** on julkaisijan itsensä harjoittamaa sensuuria tai pidättymistä ilmaisemasta valtiollisesti arkaluonteisia mielipiteitä. Laajempi itsesensuurin määritelmä on omien tekojen tai lausuntojen rajoittaminen, jotta vältyttäisiin muiden loukkaamiselta tai ärsyttämiseltä ilman, että sitä olisi virallisesti ilmoitettu välttämättömäksi.

## Historia
Suomen suuriruhtinaskunnassa esiintyi itsesensuuria jo keisari Nikolai I:n kaudella. Silloin se johtui sensuurin tiukentumisesta ja salaisen poliisin perustamisesta.

Carl-Gustaf Liliuksen ''Kanava''-lehdessä vuonna 1977 julkaistu kirjoitus käsitteli suomalaista viestintäilmastoa. Kirjoituksessaan Lilius väitti itsesensuurin estävän vähimmäisinformaation. Sosiaalipsykologian professori Antti Eskola polemisoi Liliusta vastaan. Eskolan mielestä itsesensuuri on sama asia kuin ihmissuhteissa yleisesti hyväksytty hienotunteisuus, joka kuuluu rehelliseen ystävyyteen.

## Katso myös
* Esimoderointi
* Suomettuminen

## Lähteet

## Aiheesta muualla
* Esko Salminen: Suomalaisen sensuurin läpileikkaus. Helsingin yliopiston kirjasto 2003.
* Journalistin artikkeli toimittajien sensuurista ja itsesensuurista
Kurkijoki (Karjalan tasavalta)

**Kurkijoki** () on maalaiskunta ja sen keskustaajama Karjalan tasavallan Lahdenpohjan piirissä Venäjällä. Se sijaitsee Laatokan Laikkalanlahteen laskevien Vonkaojan ja Raholanjoen rannalla 42 kilometriä Lahdenpohjasta lounaaseen. Taajamassa on 1&nbsp;100 ja kunnassa 1&nbsp;800 asukasta (vuonna 2012).

## Maantiede ja asutus

Kurkijoen kunnan pinta-ala on 1&nbsp;233,91 neliökilometriä. Se rajoittuu pohjoisessa Lahdenpohjan piirin Miinalan, lännessä Elisenvaaran ja etelässä Hiitolan kuntiin. Pinta-alasta suurin osa on Laatokan vesialuetta.

Kunnan alueella virtaavat Soskuanjoki, Raholanjoki, Putkijoki ja Lahdenjoki. Järviä ovat Laatokan lisäksi Kankaanlampi, Ohtijärvi, Kemppisenlampi, Tervajärvi, Kangas, Ihojärvi, Rokkalampi ja Vilpuksenjärvi. Hyötykaivannaisiin kuuluvat rakennuskivi, hiekka ja sora. Kurkijoen taajaman lähellä sijaitsee luonnonmuistomerkiksi julistettu suo.

Keskustaajaman lisäksi kuntaan kuuluu kymmenen asutusta: Alho, Huhtervu, Ihojärvenkylä, Lasanen, Otsanlahti, Peltola, Soskua, Tervajärvi, Tervu ja Vätikkä. Kurkijoen ohella suurempia asutuskeskuksia ovat vajaan 300 asukkaan Lasanen ja yli sadan asukkaan Tervu.

## Historia

Kurkijoen pogosta mainitaan ensimmäisen kerran 1300-luvun lopulla. Se kuului Novgorodin tasavaltaan ja Moskovan Venäjään sekä Stolbovan rauhan (1617) jälkeen Ruotsiin. Nykyisen taajaman paikalle perustettiin vuonna 1668 Kurkijoen kaupunki. Vuonna 1721 alue liitettiin Venäjään. Kaupunki lakkautettiin vuonna 1776. Suomeen kuulunut Kurkijoen kunta luovutettiin talvi- ja jatkosodan jälkeen Neuvostoliitolle. Vuonna 1940 perustettiin Kurkijoen piiri, joka lakkautettiin vuonna 1958. Nykyinen Kurkijoen kunta käsittää suunnilleen Suomen luovuttamien Kurkijoen kunnan itäosan ja Lumivaaran kunnan eteläosan. Vuoden 2006 kuntauudistukseen asti se muodosti Kurkijoen kylähallintoalueen, jossa vuonna 1987 oli noin 2&nbsp;100 asukasta.

## Liikenne, talous ja palvelut
Kunnan läpi kulkee maantie A129 sekä Pietarin ja Sortavalan välinen rautatie, jolla on Alhon asema. Kurkijoella toimii kalankasvatusyritys Kalaranta. Palveluihin kuuluvat lastentarha, koulu, kulttuuritalo, pieni poliklinikka, yleinen sauna, posti, joukko kauppoja ja kahvila.

## Nähtävyydet
Seudulla on useita muinaisia asuin- ja hautapaikkoja sekä karjalaisten keskiaikaisia linnavuoria. Kurkijoen taajamalla on historiallisen asutuksen status. Sen rakennusmuistomerkkeihin kuuluvat arkkitehti Lars Sonckin vuonna 1914 suunnittelema Andersininmäen kartano ja 1800-luvun lopulta peräisin oleva pankkirakennus. Taajamassa toimii kotiseutumuseo.

## Lähteet
* 

### Viitteet

## Aiheesta muualla
* Kurkijoen kunnan sivusto 
* Epävirallinen kuntasivusto  
* Kurkijoen kotiseudun tutkimuskeskus Kirjažin sivusto
Kevätoffensiivi (ensimmäinen maailmansota)

**Kevätoffensiivi** tai **Ludendorff-offensiivi** (saks.*Kaiserschlacht)* ensimmäisessä maailmansodassa alkoi, kun saksalaiset halusivat lyödä ympärysvallat ennen merkittävää yhdysvaltalaisten joukkojen saapumista vuonna 1918. 

60 divisioonaa oli vapautunut itärintamalta, kun Venäjä antautui. Alkoi operaatioiden sarja, hyökkäykset nimeltä *Michael*, *Georgette*, *Gneisenau* ja *Blücher-Yorck* seurasivat toisiaan. Aikaisempaa suurempaa etenemistä tapahtui, mutta ympärysvallat torjuivat silti nämä hyökkäykset. Eteneminen johtui rintaman todellisia oloja vastaamaan kehitetystä Hutier-taktiikasta, jossa ammuttiin säästeliäästi oikeisiin kohteisiin ja kevyet jalkaväkiryhmät hyökkäsivät nopeasti vastustajan heikkoihin kohteisiin.

Hyökkäykset kuluttivat pahoin Saksan armeijaa: kuudessa kuukaudessa saksalaisten vahvuus tipahti 5,1 miljoonasta 4,2 miljoonaan.

## Operaatio Michael

21. maaliskuuta 1918 Saksa käynnisti hyökkäyksen, joka mursi muutamasta kohtaa ympärysvaltojen linjat samana iltana. Kahden päivän jälkeen brittien 5. armeija vetäytyi. Saksalaisten taktiikka ei täysin vastannut Hutier-taktiikkaa, ja Erich Ludendorff kulutti saksalaisten voimia. 24. maaliskuuta Saksa aloitti hätäisen operaatio Marsin brittien 3. armeijaa vastaan, ja se epäonnistui. 25. maaliskuuta Ludendorff päätti keskeyttää hyökkäyksen. Rautatieasema Amiens jäi ympärysvalloille, ja Saksan valtaama maa oli pahoin kranaattikuoppien repimää ja vaikeakulkuista.

Britit menettivät 178&nbsp;000 sotilasta, joista noin 70&nbsp;000 jäi vangeiksi. Ranskalaiset menettivät 77&nbsp;000 sotilasta ja saksalaistet noin 250&nbsp;000.

## Operaatio Georgette
Saksa päätti hyökätä Calais’n, Boulognen ja Dunkerquen alueella, joka oli muuttunut haavoittuvaksi, kun brittien joukot olivat siirtyneet puolustamaan Amiensia. Huhtikuun 4. päivänä alkoi *Feuerwalze*, Saksan kohdennettu tulivalmistelu. Ranskan joukkojen puolustus murtui, mutta viereiset brittien joukot taistelivat vastaan. Siitä huolimatta Saksan joukot etenivät vauhdilla, kunnes hyökkäys pysähtyi huoltovaikeuksiin ja molempien sivustojen vastaiskuihin. Molempien tappiot olivat noin 110&nbsp;000 kuolleina ja haavoittuneina, siis yhtä tasaväkistä kuin Operaatio Michaelissa.

## Operaatio Blücher-Yorck

Operaatio Blücher-York alkoi toukokuun 27. päivänä Soissonsin ja Reimsin välissä. Se tunnetaan myös nimellä *Aisnen kolmas taistelu*. Ympärysvaltain tappiot kesäkuun 6. päivään asti olivat 137&nbsp;000 sotilasta ja keskusvaltain 130&nbsp;000. Saksan tulivalmistelu *Feuerwalze* luhisti nopeasti läntisten joukkojen puolustuksen muutamaa kohtaa lukuun ottamatta.

Kesäkuun 9. päivänä Saksa aloitti edellisen operaation laajennukseksi *Operaatio Gneisenaun*. Ranska sai saksalaisilta sotavangeilta tietoja operaatiosta ja järjesti puolustukseen syvyyttä. Tästä huolimatta Saksan hyökkäys menestyi hyvin, mutta Compiègnessa ranskalaiset pysäyttivät saksalaiset äkillisellä vastahyökkäyksellä. 35&nbsp;000 ympärysvaltain ja 30&nbsp;000 saksalaisten sotilasta haavoittui tai kuoli.

## Lähteet

## Aiheesta muualla

*
Suurmarttyyri

**Suurmarttyyri** on lisänimi, jonka ortodoksinen kirkko on antanut sellaiselle  kristitylle marttyyrille, jonka kokema marttyyrikuolema on ollut jollakin tapaa poikkeuksellisen julma ja kivulias.

## Tunnettuja suurmarttyyreja

Suurmarttyyreja ovat olleet muiden muassa 300-luvulla elänyt suurmarttyyri Marina  (muistopäivä 17.7.), suurmarttyyri Demetrios Mirhanvuodattaja (muistopäivä 26. lokakuuta) sekä suurmarttyyri Georgios Voittaja (muistopäivä 23. huhtikuuta).

## Aiheesta muualla

* Pyhien arvonimiä (lisänimiä) / Ortodoksi.net
Karakki

**Karakki** oli 1400-luvulla Välimeren alueella kehitetty kolmi- tai nelimastoinen purjealus. Karakille tyypillisiä ovat pyöristetty peräosa perä- ja keulakorokkeilla. Takilassa oli raakapurjeet fokka- ja isomastoissa ja latinalaispurjeet mesaanimastossa. Päämasto oli aina selvästi muita korkeampi.

Karakit olivat ensimmäisiä kelvollisia aluksia valtameripurjehdusta ajatellen. Ne olivat riittävän suuria ollakseen vakaita kovassa aallokossa, ja riittävän tilavia kuljettaakseen pitkällä matkalla tarvittavat elintarvikkeet. Karakeista teki lujarakenteisia niissä olevat koko rungon mittaiset vahvistushirret, joita kutsuttiin *rusteiksi*. Niitä saattoi olla jopa neljä kappaletta. Alustyyppi oli espanjalaisten ja portugalilaisten suosiossa, ja sitä käytettiin tutkimusmatkoilla 1400–1500-luvuilla. 

Espanjaksi alustyyppiä kutsuttiin nimillä *carraca* tai *nao*, portugaliksi taas nimellä *nau*. Molemmat tarkoittivat yksinkertaisesti laivaa. Ranskaksi alustyypin nimi oli *nef*. Englannissa laivaston karakin nimitys oli *great ship*.

## Edut ja haitat

Karakkia kutsuttiin täydelliseksi kuljetusalukseksi, ja se purjehti hyvin lähes kaikissa olosuhteissa. Muita etuja olivat:
* tilava kantaakseen miehistön, elintarvikkeet sekä rahdin
* erittäin hankala valloittaa pienemmästä aluksesta käsin
* suuren kapasiteetin vuoksi aluksen ei tarvinnut poiketa satamissa usein noutamassa täydennyksiä
* neljän purjeen yhdistelmällä saavutettiin joustavuutta ohjailuun
* aluksen kansia voitiin käyttää tykkikansina

Haittana oli muun muassa aseistuksesta johtuva yläpainoisuus, joka saattoi johtaa aluksen kaatumiseen voimakkaissa tuulissa.

## Kuuluisia karakkeja
* *[[Santa María (purjealus)|Santa María]]*, Kristoffer Kolumbuksen lippulaiva
* *[[Mary Rose (1509)|Mary Rose]]* ja *[[Henry Grace à Dieu]]*, jotka Henrik VIII rakennutti
* *[[Santa Catarina (purjealus)|Santa Catarina]]*, jonka Hollannin Itä-Intian komppania kaappasi Singaporen edustalla 1603.
* *[[Victoria (purjealus)|Victoria]]*, ensimmäinen maapallon ympäri purjehtinut alus 
* *[[Great Michael]]*, skotlantilainen alus, aikanaan Euroopan suurin

## Katso myös
*Kaljuuna
*Karaveli

## Lähteet

## Kirjallisuutta
* The Galleon (1990), Conway Maritime Press,
Ratsia

**Ratsia** tarkoittaa yllätystarkastusta. Yleensä yllättävä ja laajamittainen poliisioperaatio. Ratsian tarkoituksena voi olla rikoksesta epäiltyjen kiinniottaminen, todistusaineiston hankkiminen ja sen tuhoamisen estäminen. Ratsioiksi kutsutaan usein myös muita poliisioperaation tapaisia viranomaisoperaatioita.

Sana on peräisin arabiankielisestä termistä غز 'ghazw', joka tarkoittaa suomeksi käännettynä sananmukaisesti *[[Sotaretki|sota]]*- tai *ryöstöretkeä*. Historiallisesti ratsioiksi kutsuttiin arabialaisten paimentolaisheimojen Bysantin valtakuntaan tekemiä ryöstöretkiä.

## Lähteet
Silmänisku

**Silmänisku** on kasvojen ele, jossa yksi silmä suljetaan ja avataan nopeasti. Kasvojen muut osat eivät liiku, paitsi kun elettä halutaan liioitella koomisesti.

Silmäniskulla on tilanteen mukaan erilaisia merkityksiä. Se voi olla flirttiä, tai viittaus yhteiseen salaisuuteen. Silmäniskua voi sen huomaamattomuuden ansiosta käyttää monenlaisissa paikoissa.

Silmänisku tunnetaan flirtin merkityksessä etenkin Pohjois-Amerikassa. Monessa muussa maassa, kuten Australiassa, Lähi-idässä ja Hongkongissa, se voi olla sopimaton ele.

## Lähteet

## Aiheesta muualla
Nuevo Colombino

**Estadio Nuevo Colombino** on monikäyttöinen stadion Huelvassa, Espanjassa. Sillä pelataan pääasiassa jalkapalloa, ja se toimii Recreativon kotikenttänä. Stadionilla 21&nbsp;670 istumapaikkaa.

Nuevo Colombino avattiin 8. marraskuuta 2001, ja ensimmäinen ottelu oli samana päivänä pelattu Recreativo vastaan Newcastle United, joka päättyi kotijoukkueen 3–0-voittoon. Stadionilla pelataan myös vuosittainen Trofeo Colombino -turnaus, joka on perinteisesti järjestetty ennen Espanjan sarjakauden alkua.
Peter Sarsgaard

**John Peter Sarsgaard** (s. 7. maaliskuuta 1971 Scott Air Force Base, Illinois) on yhdysvaltalainen näyttelijä.

## Ura
Sarsgaard aloitti uransa vuonna 1995 näyttelemällä pienessä roolissa elokuvassa nimeltä *[[Dead Man Walking]]*. Hänen tunnetuimpia elokuviaan ovat *[[Boys Don't Cry (elokuva)|Boys Don't Cry]]* (1999), *[[Shattered Glass]]* (2003), *[[Garden State]]* (2004), *[[Flightplan]]* (2005) *[[Merijalkaväen mies]]* (2005), *[[Ottolapsi (elokuva)|Ottolapsi]]* (2009), *[[Blue Jasmine]]* (2013) ja *[[Jackie (elokuva)|Jackie]]* (2016).

## Yksityiselämä
Sarsgaard on seurustellut vuodesta 2002 lähtien näyttelijä Maggie Gyllenhaalin kanssa. He menivät kihloihin huhtikuussa 2006 ja avioituivat toukokuussa 2009. Pariskunnalle syntyi tytär lokakuussa 2006 ja huhtikuussa 2012.

## Aiheesta muualla
*
Veli-Matti Mattila

**Veli-Matti Mattila** (s. 3. heinäkuuta 1961 Teuva) on suomalainen yritysjohtaja. Hän oli Elisan toimitusjohtaja vuosina 2003–2024. Mattila on yksi Suomen pitkäaikaisimmista suuren pörssiyrityksen toimitusjohtajista.

## Elämä ja ura
Mattila valmistui diplomi-insinööriksi Teknillisestä korkeakoulusta vuonna 1987. Hän on myös kauppatieteiden maisteri (MBA). Ennen siirtymistä Elisan johtoon Mattila oli Ericssonin Suomen yksikön toimitusjohtaja vuosina 1997–2003. Hän toimi vuodesta 2001 Ericsson-konsernin Pohjoismaiden ja Baltian myyntiyksikön Deputy Head -tehtävässä vastuualueenaan Customer Services -liiketoiminta. Mattila työskenteli Ericsson-konsernin eri tehtävissä Suomessa ja Yhdysvalloissa vuodesta 1986 lähtien. Mattila on toiminut myös asiantuntijana sveitsiläisessä Ascom Haslerissa. Mattila on ollut Orion Oyj:n hallituksen jäsen maaliskuusta 2021 alkaen.

### Ura

*2003–2024 Toimitusjohtaja, Elisa Oyj
*1997–2003 Toimitusjohtaja, Oy LM Ericsson Ab, Suomi
*2001–2003 Deputy Head, Ericsson, Pohjoismaat ja Baltia
*1994–1997 Tuotemarkkinointipäällikkö, Ericsson, Yhdysvallat
*1986–1989, 1990–1993 Ohjelmistosuunnittelija, tuotepäällikkö, myyntijohtaja, Ericsson
*1989–1990 Asiantuntija, Ascom Hasler AG, Sveitsi

### Luottamustehtävät
*Elinkeinoelämän keskusliitto, hallituksen puheenjohtaja (2017–2018)
* Palvelualojen työnantajat PALTA ry, hallituksen puheenjohtaja (2015–2016)
* Sampo Oyj, hallituksen jäsen (2009-2020)
* Enento Group Oyj Hallituksen jäsen
* FiCom ry, hallituksen puheenjohtaja
* Orion Oyj, hallituksen puheenjohtaja alkaen 20.3.2024

## Yksityiselämä
Mattilan vaimo on suurlähettiläs Anne Huhtamäki. Heillä on kaksi aikuista lasta.

## Lähteet
Hutier-taktiikka

**Hutier-taktiikka** oli ensimmäisen maailmansodan lopulla Saksan käyttöönottama taktiikka, jossa lyhyen, kohdistetun tulivalmistelun jälkeen kevyet jalkaväen rynnäkköryhmät hyökkäsivät tulituksen suojassa vihollisen rintaman heikoiksi tiedettyihin kohtiin. Tämän jälkeen seuraava hyökkäysaalto kuljetti raskaampaa aseistusta, jolla voitiin hyökätä vaikeampiin kohteisiin. Lopulta tavallinen jalkaväki kukisti viimeiset vastarintapesäkkeet. Hutier-taistelutaktiikkaa kehittivät kenraali Oskar von Hutier ja eversti Georg Bruchmüller.

## Miksi rintamahyökkäys ei toiminut?
Ensimmäisessä maailmansodassa hyökkäys yleensä alkoi jättiläismäisellä, pitkään kestävällä tykistön tulivalmistelulla, jonka jälkeen kohti vihollisen linjaa hyökättiin ennalta laaditun aikataulun mukaan monena jalkaväen aaltona. Tämä taktiikka toimi huonosti ja hyökkäävä jalkaväki menetti siinä runsaasti miehiään. Tyypillinen ympärysvaltojen puolustusrintama länsirintamalla käsitti ulkovyöhykkeen, jossa oli vain tarkka-ampujia, partioita ja konekivääripesäkkeitä. Taempana oli varsinainen rintama jossa käytiin ankarin taistelu, ja sen takana tukivyöhyke.

## Rynnäkköjoukot heikkoihin kohtiin
Vuoteen 1917 mennessä oli sodan molemmille osapuolille selvinnyt, että taisteluja ei voiteta entisellä taktiikalla: tykistön tulivalmistelu antoi viholliselle varoituksen hyökkäyksestä, eikä niillä saatu aikaan suurtakaan tuhoa. Alettiin pohtia yllätykseen ja liikkuvuuteen perustuvaa taktiikkaa. Hutier-taktiikassa pienet kevyesti aseistetut jalkaväen erikoisyksiköt, rynnäkköjoukot (*Sturmgruppen* ’rynnäkköryhmät’) iskivät lyhyen mutta tehokkaan tulivalmistelun jälkeen vastustajan heikkoihin kohtiin. Saksalaiset totesivat, että heikkoja kohtia olivat esimerkiksi eri ympärysvaltojen väliset saumakohdat. Vihollisen vahvat asemat oli parempi väistää kuin juuttua niihin. Myös tykistön oli seurattava hyökkäyksen mukana. Tulivalmistelua kutsuttiin nimellä *Feuerwalze* ’tulivyöry’.

Taktiikka otettiin käyttöön Saksan kevätoffensiivissa, ja se toimikin alussa hyvin, esimerkiksi maaliskuussa Arrasin taistelussa. Jo operaation aikana huomattiin taktiikan ongelmat: joukkojen väsymys ja tykistön puute. Saksalaiset etenivät viikossa 50 kilometriä, mutta joukot väsyivät, rynnäkköryhmät kärsivät raskaita tappioita, eikä tykistö pysynyt hyökkäyksen perässä. Sen sijaan britit ja ranskalaiset toivat tykistöä ja reservejä hyökkäyksen torjumiseksi länsirintaman muilta sektoreilta. Saksalaiset joutuivat torjumaan vastahyökkäykset ainoastaan jalkaväen aseilla. Tämän vuoksi hyökkäys pysähtyi.

Saksalaisten myöhemmätkin hyökkäykset kohtasivat saman lopputuloksen. Hutier-taktiikalla ei saavutettu siihen asetettuja toiveita.

## Lähteet
* 

### Viitteet

## Aiheesta muualla
* Dr. Laszlo M. Alfoldi: The Hutier Legend
Teuvo Lyly

**Teuvo Lyly** on Pekka Seppäsen käsikirjoittama ja Jari Pantzarin sekä Pertti Hämäläisen piirtämä sarjakuva. Se on ilmestynyt Ilta-Sanomissa vuodesta 1993 asti. Vuonna 1998 sarjan stripeistä koottiin albumi "Teuvo Lyly - Työ tekijäänsä kiittää" (Arktinen Banaani, )

## Aiheesta muualla
* Kvaak.fi: Me Muut, tasan 25v. - Teuvo Lyly, noin 10 v.
Brian Kennedy

**Brian Edward Patrick Kennedy** (s. 12. lokakuuta 1966, Falls Road, Belfast, Pohjois-Irlanti) on irlantilainen laulaja, laulunkirjoittaja ja kirjailija.

## Ura
Kennedy tuli tunnetuksi 1990-luvun alussa, kun hän oli Van Morrisonin taustalaulajana. Hän esiintyi useissa konserteissa ja oli mukana monilla levytyksillä kuuden vuoden ajan. Yksi hänen tunnetuimmista faneistaan on entinen Yhdysvaltain presidentti Bill Clinton, jolle Kennedy on antanut useita yksityiskonsertteja. Vuonna 2000 hän sai roolin Broadwayn Riverdance-musikaalissa päälaulajana ja muutti silloin New Yorkiin.

Kennedy esitti kappaleen *You Raise Me Up* alkuperäisen version yhdessä Secret Gardenin kanssa vuonna 2001, ja kappaleesta on sittemmin tehty yli 125 versiota eri kielillä. Tunnetuimpia esittäjiä ovat muun muassa Josh Groban ja Westlife. Kennedy lauloi kyseisen kappaleen legendaarisen jalkapalloilijan George Bestin hautajaisissa marraskuussa 2005, ja se julkaistiin myöhemmin nimellä *George Best: A Tribute*. Kappale saavutti nelossijan Britannian listalla.

Kennedy valittiin Irlannin edustajaksi vuoden 2006 Euroviisuihin, ja hän esitti siellä oman kappaleensa *Every Song Is A Cry For Love*, joka valittiin yleisöäänestyksellä edustuskappaleeksi. Semifinaalissa hän esiintyi kilpailun tuhannennessa esityksessä, ja finaalissa hän sijoittui kymmenenneksi, saaden 93 pistettä.

Kennedy on myös julkaissut kaksi kirjaa, jotka kertovat nuoresta Fergal Flynnista, joka kasvaa Belfastissa kamppaillen seksuaalisuutensa kanssa ja löytää lauluäänen. Hän kirjoittaa parhaillaan kolmannen osan kolmiosaisesta sarjastaan. Kennedy on avoimesti kertonut olevansa homoseksuaali.

## Albumit

*The Great War Of Words (1990)
*A Better Man (1996)
*Now That I Know What I Want (1999)
*Get On With Your Short Life (2000 Irlannissa, 2001 Britanniassa)
*On Song (2003)
*Live In Belfast (2004)
*On Song 2 - Red Sails Into The Sunset (2005)
*Homebird (2006)

## Singlet

 

## Kirjat ja novellit

* (irlantilaisia novelleja, joista kaksi Brian Kennedyn kirjoittamia)
* 
*

## Lähteet

## Aiheesta muualla

*Viralliset sivut
Diana Wynne Jones

**Diana Wynne Jones** (16. elokuuta 1934 Lontoo, Englanti – 26. maaliskuuta 2011) oli brittiläinen kirjailija, joka kirjoitti pääasiassa fantasiakirjoja.

Diana Wynne Jones opiskeli kirjallisuutta Oxfordin yliopistossa ja kävi muun muassa J. R. R. Tolkienin ja C. S. Lewisin luennoilla. Kirjailijanuransa hän aloitti varsin myöhään mutta kirjoitti sen jälkeen yli 40 teosta. Täysipäiväiseksi kirjailijaksi Jones ryhtyi vuonna 1965. Sen lisäksi hän toimi muun muassa World Fantasy Award -palkintoraadissa. 

Diana Wynne Jonesin kirjat ovat voittaneet monia palkintoja, muun muassa Guardian Children's Fiction Awardin vuonna 1978, Mythopoeic Fantasy Awardin vuosina 1996 ja 1999 sekä British Fantasy Societyn Karl Edward Wagner -erikoispalkinnon vuonna 1999.

Hayao Miyazaki on ohjannut Jonesin teoksen *[[Liikkuva linna]]* () pohjalta suositun animaatioelokuvan *[[Liikkuva linna (elokuva)|Liikkuva linna]]* (2004), joka on Japanin kaikkien aikojen kolmanneksi katsotuin elokuva. Jonesin tuotannosta erikoisempana erottuu muun muassa *The Tough Guide to Fantasyland* (1996). Tähän teokseensa Jones on koonnut perinteisen fantasian kliseitä.

## Teokset

### Suomennetut teokset
* 
* 

**Chrestomancin maailmat**
#  
# 
# 
# 

**Liikkuva linna**
# 
# 
# 

**Derkinhovi**
# 
# 

**Magidit**
* 

### Suomentamattomat teokset

**Dalemark** 
# *Cart and Cwidder* (1975) 
# *Drowned Ammet* (1977) 
# *The Spellcoats* (1979) 
# *The Crown of Dalemark* (1993) 

**Chrestomanci**
* *The Magicians of Caprona* (1980) 
* *Witch Week* (1982) 
* *Mixed Magics: Four Tales of Chrestomanci* (2000) 

**Magidit**
* *Deep Secret* (1997, markkinoitu aikuistenkirjana) 

#### Kokoelmat
* *Warlock at the Wheel: And Other Stories* (1981) 
* *Stopping for a Spell* (1993) 
* *Everard's Ride* (1994) 
* *Minor Arcana* (Yhdysvalloissa nimellä *Believing Is Seeing*) (1996) 
* *Believing Is Seeing: Seven Stories* (1999) 
* *Unexpected Magic: Collected Stories* (2002)

#### Näytelmiä
* *The Batterpool Business* (1968)
* *The King's Things* (1970)
* *The Terrible Fisk Machine* (1972)

#### Muut kirjat
* *Changeover* (1970) 
* *Wilkins' Tooth* (Yhdysvalloissa nimellä *Witch's Business*) (1973)  
* *The Ogre Downstairs* (1974) 
* *The Eight Days of Luke* (1975) 
* *Dogsbody* (1975) 
* *Power of Three* (1976) 
* *Who Got Rid of Angus Flint?* (1978) 
* *Four Grannies* (1980) 
* *The Homeward Bounders* (1981) 
* *The Time of the Ghost* (1981) 
* *The Skiver's Guide* (1984) 
* *A Tale of Time City* (1987) 
* *Chair Person* (1989) 
* *Wild Robert* (1989) 
* *Aunt Maria* (Yhdysvalloissa nimellä *Black Maria*) (1991) 
* *Yes, Dear* (1992) 
* *A Sudden Wild Magic* (1992) 
* *Hexwood* (1993) 
* *The Tough Guide to Fantasyland*(1996) 
* *Puss in Boots* (1999) 
* *Stealer of Souls* (2002) (Novelleja)

## Lähteet
* Bengtsson,  Niklas: *Ulkomaista lasten ja nuorten scifiä*. BTJ Kirjastopalvelu, 2006.
* 

### Viitteet

## Aiheesta muualla
* http://www.leemac.freeserve.co.uk/  
* Paula Havaste: Derkinhovin musta ruhtinas . Helsingin Sanomat 19.12.2001.
Vladimir Tšelomei

**Vladimir Nikolajevitš Tšelomei** (, 30. kesäkuuta 1914 &ndash; 8. joulukuuta 1984) oli neuvostoliittolainen raketti-insinööri. 

## Tausta

Tšelomei syntyi Siedlcessä Venäjällä vuonna 1914. Kun hän oli kolmivuotias, perhe joutui pakenemaan Saksan joukkoja Pultavaan.

Tšelomein ollessa 12-vuotias perhe muutti Kiovaan. 

Vuonna 1932 Tšelomei pääsi Kiovan polytekniseen instituuttiin, jossa kunnostautui opinnoissaan. Vuonna 1936 hänen ensimmäinen oppikirjansa, *Vektorianalyysi*, julkaistiin. Hän opiskeli Kiovan yliopistossa paljon matematiikkaa ja lujuusoppia sekä mekaniikkaa. Valmistuttuaan kiitettävin arvosanoin hän jäi instituuttiin tutkijaksi. Hän valmistui tohtoriksi (luonnontieteen kandidaatti) vuonna 1939.

## Sota-aika

Suuren isänmaallisen sodan aikana hän toimi Baranovin lentokonemoottorien keskusinstituutissa (TsIAM) Moskovassa. Hän kehitti patopainemoottorin vuonna 1942. 
Kun havaittiin Saksan käyttävän sellaisia moottoreita V-1-ohjuksissaan, Tšelomeista tuli Tehdas N51:n johtaja ja pääsuunnittelija. Sen edellinen johtaja Nikolai Polikarpov oli kuollut lento-onnettomuudessa. Tšelomei sai tehtäväkseen kehittää V-1:n kaltaisen risteilyohjuksen. Joulukuussa 1944 10X-niminen ohjus koelaukaistiin Petljakov Pe-8 ja Tupolev Tu-2 lentokoneista.

## OKB-52

Vuonna 1952 Tšelomei sai johdettavakseen uuden OKB-52-suunnittelutoimiston. Hän jatkoi tutkimusta myös Moskovan Bauman instituutissa ja väitteli vuonna 1951. Hänestä tuli professori vuonna 1952.

Vuonna 1958 OKB-52 esitti monivaiheista mannertenvälistä ohjusta. UR-200 ei mennyt läpi vaan Mihail Jangelin R-36 valittiin. Tšelomein UR-100 pääsi jatkokehittelyyn.

## Avaruusalukset

Vuonna 1959 Tšelomei nimitettiin ilmailuvälineiden pääsuunnittelijaksi. 

OKB-52 alkoi kehittää avaruusaluksia ja raskasta ohjusta, josta tuli UR-500. 

Vuonna 1962 Tšelomei sai akateemikon arvonimen.

Tšelomeista tuli Sergei Koroljovin kilpailija miehitetyn kuualuksen suunnittelussa. Tšelomei ehdotti pienempää UR-500-rakettia, jolla voisi tehdä kahden hengen miehityksellä Kuun ohilennon. Raketista tuli Proton-kantoraketti.

Kun Hruštšov menetti valtansa, Tšelomein ja Koroljovin Kuu-lentosuunnitelmat yhdistettiin, mutta päälinja oli Koroljovin suunnitelma. 

Tšelomein suunnittelutoimisto suunnitteli Poljot-satelliitit 1960-luvun alussa. 1970-luvulla Tšelomein toimisto suunnitteli Almaz-avaruusaseman, josta tuli perusta Saljut-avaruusasemille.

## Muuta

Tšelomei kuoli Moskovassa vuonna 1984.

Hän sai muun muassa seuraavat palkinnot:
* kahdesti sosialistisen työn sankari (1959, 1963)
* valtionpalkinto (1967, 1974, 1982)
* Leninin palkinto (1959)

## Aiheesta muualla
* Elämäkerta-artikkeli
Etelä-Kivu

**Etelä-Kivu** on Kongon demokraattisen tasavallan itäosassa Tanganjikajärven rannalla sijaitseva maakunta, jonka pääkaupunki on Bukavu. Sen naapurimaakunnat ovat Maniema ja Pohjois-Kivu. Maakunnalla on yhteistä rajaa Ruandan, Burundin ja Tansanian kanssa.

Etelä-Kivu on yksi viidestä maakunnasta, joiden alue ja pääkaupunki säilyivät ennellaan vuoden 2005 perustuslakiin liittyneessä hallinnonuudistuksessa.
Maakunnan pinta-ala on 65&nbsp;070&nbsp;neliökilometriä. Vuonna 2012 arvioitu väkiluku oli 6,9 miljoonaa.

## Lähteet

## Aiheesta muualla

* Province du Sud-Kivu - Le Portail Officiel
Pohjois-Kivu

**Pohjois-Kivu** eli ** Nord-Kivu** on maakunta Kongon demokraattisessa tasavallassa, joka sijaitsee maan itäosassa Ugandan ja Ruandan vastaisella rajalla. Sen pääkaupunki on Goma. Maakunnan eteläpuolella on Etelä-Kivun maakunta.

Pohjois-Kivu on yksi viidestä maakunnasta, joiden alue ja pääkaupunki säilyivät ennallaan vuoden 2005 perustuslakiin liittyneessä hallinnonuudistuksessa.
Vuonna 2012 arvioitu väkiluku oli noin kuusi miljoonaa.

## Lähteet

## Aiheesta muualla

* Portail de la Province du Nord-Kivu - ACCUEIL
Lualaba (maakunta)

**Lualaba** on maakunta Kongon demokraattisessa tasavallassa. Se sijaitsee maan eteläosassa, ja se on enimmäkseen lundien asuttama. Sen pääkaupunki on Kolwezi. Lualaban tärkein elinkeino on kaivosteollisuus. Kolwezista lähtee rautatie, joka kulkee maakunnan poikki ja Angolan kautta merelle.

## Lähteet
Kolwezi

**Kolwezi** on kaupunki Kongon demokraattisen tasavallan eteläosassa. Se on Lualaban maakunnan pääkaupunki. Länsimaissa kaupunki tunnetaan myös vuonna 1978 käydystä Kolwezin taistelusta.

Kolwezi on tärkeä kuparin, koboltin, radiumin ja uraanin louhinnan keskus.

Vuonna 2004 kaupungissa oli runsaat 456&nbsp;000 asukasta.

## Lähteet
Soveltuvuuskoe

**Soveltuvuuskokeessa** tai **soveltuvuustestissä** testataan henkilön sopivuutta johonkin tehtävään. Tavallisesti soveltuvuuskokeita tehdään ammatilliseen koulutukseen valittaville henkilöille. Soveltuvuuskokeeseen kuuluu psykologinen testi tai useita eri typpisiä testejä sekä psykologin suorittama haastattelu. Kokeessa pyritään selvittämään henkilön soveltuvuus työtehtävän alalle ja motivaatio – jälkimmäisellä on erittäin suuri vaikutus työssä menestymiseen. Soveltuvuus määritellään alalla vaadittavien taitojen ja ominaisuuksien perusteella. Kokeen tarkoitus on myös karsia epäsopivat henkilöt pois.

Soveltuvuuskokeita tehdään myös eläimille, esimerkiksi pelastuskoirille.

## Soveltuvuuskokeet Suomessa
Suomessa järjestetään erilaisia persoonallisuutta, kykyjä ja motivaatiota luotaavia soveltuvuustestejä tuhansia, ellei jopa kymmeniätuhansia vuosittain. Testauksella on Suomessa pitkät perinteet: sairaanhoitajiksi, linja-autonkuljettajiksi ja armeijan lentäjiksi haluavia on testattu 1950-luvulta lähtien. VR on testannut henkilöstöään turvallisuuteen liittyvissä tehtävissä jopa 20-luvulta asti.

## Lähteet

## Aiheesta muualla
* Elina Ranta: Työnhakija tai -tekijä, näin sinut luokitellaan. Taloussanomat 28.5.2013.
Imjärvi

**Imjärvi** on kylä Heinolan kaupungissa Päijät-Hämeen maakunnassa. Kylä sijaitsee Imjärven ja Ala-Rievelin järvien välisellä kannaksella noin 15 kilometrin päässä Heinolan keskustasta paikallistien 15017 varrella.

Kylä mainitaan maakirjoissa ensimmäisen kerran vuonna 1543 nimellä *Immijärfwi*. 

Imjärven kylä on tunnettu myös 7. tammikuuta 1970 sattuneesta Imjärven ufotapauksesta.

## Aiheesta muualla
* www.imjarvi.info – kylän Internet-sivut
Metroasema

**Metroasema** on metroille tarkoitettu asemarakennus raide- ja laiturijärjestelyineen. Metroasema voi olla joko maanalainen asema tai niin kutsuttu pinta-asema. Maanalaisten asemien syvyys maanpinnasta vaihtelee luonnollisesti maan pinnanmuotojen mukaan, mutta myös maaperän ominaisuuksien ja maan sisällä olevien muiden rakenteiden (tunnelit, putkilinjat, rakennusten perustukset jne.) asettamien vaatimusten mukaan. Esimerkiksi Pietarissa metroasemat ja -tunnelit ovat poikkeuksellisen syvällä, koska ylempänä maaperä olisi ollut liian pehmeää.

Matkustajien kulku maanpinnan tasolta metroasemalle tapahtuu yleensä liukuportaiden avulla. Lisäksi asemilla on yleensä hissi pyörätuolilla kulkemisen mahdollistamiseksi. Metroasemille tyypillistä on, että laituritaso on samalla korkeudella kuin metrojunan lattia, ja lisäksi junan oviaukon ja laiturin välinen rako on hyvin kapea. Kaikki nämä järjestelyt palvelevat matkustajien mahdollisimman sujuvaa liikkumista, mikä puolestaan mahdollistaa suhteellisen lyhyet junien pysähdysajat asemilla huolimatta suurista matkustajamääristä. 

Metroasema voi olla yksittäinen eli vain yhdellä metrolinjalla sijaitseva, tai linjojen välisen vaihdon mahdollistava, kahden tai useamman metrolinjan risteys- tai sivuamispaikassa sijaitseva asema.

Samalla metrolinjalla sijaitsevien metroasemien välimatka vaihtelee eri kaupungeissa suuresti. Asemaväli voi olla vain esimerkiksi muutama sata metriä (tyypillisesti kaupungin keskusta-alueella) tai useita kilometrejä (tavallisesti kaupungin laitamilla). Jälkimmäinen vaatii yleensä metroasemien saavuttamista tukevaa maanpäällistä joukkoliikennettä, tavallisesti alueellisia bussilinjoja (niin sanottua liityntäliikennettä).

Joissakin paikoissa metroasemista on tehty sisustukseltaan tavanomaista käytännöllisen asiallista loisteliaamman tyylisiä, kuten Moskovan ja Pietarin metroissa. Usein asemilla on myös taideteoksia, esimerkiksi seinämaalauksia tai veistoksia. Metroasemilla voi myös olla vaihtuvia näyttelyitä eri aiheista. 

## Katso myös
* Rautatieasema

## Aiheesta muualla
Jarmo Kalm

**Jarmo Seppo Tapani Kalm** (4. marraskuuta 1945 – 11. heinäkuuta 2019 Helsinki) oli suomalainen tietoliikenneinsinööri. Hän on maailman ensimmäisen GSM-verkon ja Radiolinja Oy:n perustaja.

## Ura
Kalm aloitti työuransa 1960-luvun lopulla silloisessa Posti- ja lennätinlaitoksen laboratorioinsinöörinä. Hän siirtyi vuonna 1972 Helsingin Puhelinyhdistykseen, nykyiseen Elisaan, datansiirtoinsinööriksi.

Kalm jäi eläkkeelle Elisan varatoimitusjohtajan tehtävästä 1. tammikuuta 2004. Hänet on haudattu Hietaniemen hautausmaalle Helsinkiin.

## Lähteet
Amanda Swisten

**Amanda Swisten** (s. 20. joulukuuta 1978, New York) on yhdysvaltalainen malli ja näyttelijä.

Hänen ensimmäinen esiintymisensä oli *[[American Pie: The Wedding]]* -elokuvassa vuonna 2003. Sen jälkeen hän on esiintynyt esimerkiksi elokuvissa *[[Unelmien naapuri]]* (2004) ja *Freezerburn* (2005). Lisäksi hän on ollut vieraana erilaisissa televisiosarjoissa kuten *Miehenpuolikkaat*, *Quintuplets* ja *[[Joey]]*.

## Aiheesta muualla

*
Bring You Home

__NOTOC__
**Bring You Home** on irlantilaisen laulajan, Ronan Keatingin neljäs studioalbumi. Se julkaistiin 5. kesäkuuta, 2006 suuressa osassa maailmaa ja sen tuotti suurimmaksi osaksi Mark Taylor. Albumi sai arvosteluja laidasta laitaan ja saavutti kolmossijan Britannian albumilistalla. 

## Julkaisut
Ensimmäinen single oli "All Over Again", duetto Kate Rusbyn kanssa, joka julkaistiin vain Britanniassa ja Irlannissa 29. toukokuuta, 2006. Britannian listalla se meni kuudenneksi. Muualla maailmassa julkaistiin Goo Goo Dolls -cover "Iris", johon kuvattiin video Dubaissa. 14. elokuuta, 2006 sama kappale julkaistiin myös Britteinsaarilla, missä se meni sijalle 15 ollen näin Ronan Keatingin heikoimmin menestynyt single. James Masterson kirjoitti uk.launch-sivustolla epäilevänsä laulun olevan kirottu, sillä alkuperäinen versio jäi sijalle 26 heinäkuussa 1999, vaikka kappale olikin suuri radiohitti ympäri maailmaa. Kolmas single "This I Promise You" julkaistiin ainoastaan digitaalisessa muodossa joulukuussa 2006, mutta siihenkin kuvattiin musiikkivideo.

## Levytys

Ronan Keating levytti albumia yhteensä 18 kuukauden aikana kotistudiossaan. Joissain kappaleissa onkin vaikutteita tästä ympäristöstä. "Bring You Home" on laulu hänen lapsilleen, "This I Promise You" kertoo naimisiinmenosta ja "Superman" on laulu hänen vaimolleen. Albumilla on myös useita cover-versioita, joita ovat alkuperäisine esittäjineen: "Friends In Time" (Golden Horde), "All Over Again" (Neil McCoy), "Iris" (Goo Goo Dolls), "To Be Loved" (Westlife) ja "Hello Again" (Neil Diamond). Suuren covereiden lukumäärän epäillään johtuvan edellisen albumin, *[[Turn It On]]* (2003), heikosta myynnistä. Ronan sanoikin promootion yhteydessä useaan otteeseen tämän albumin olevan paluu hänen juurilleen ja siihen mitä hän tekee parhaiten. Hieman rokahtavamman edeltäjän sijaan *Bring You Home* sisältää yhtä poikkeusta, dance-vaikutteista "Back In The Backseat" -kappaletta, lukuun ottamatta pelkkiä ballaadeja ja hidastempoisia pop-biisejä.

## Kappaleet
# Friends in Time &ndash; 5:44
# This I Promise You &ndash; 3:55
# All Over Again &ndash; 4:31 (feat. Kate Rusby)
# Iris &ndash; 4:08
# To Be Loved &ndash; 3:04
# Superman &ndash; 4:19
# It's So Easy Lovin' You &ndash; 4:08
# Back in the Backseat &ndash; 3:39
# Bring You Home &ndash; 3:16
# Hello Again &ndash; 4:02
# Just When I'd Given Up Dreaming &ndash; 4:17
# We Just Need Time &ndash; 3:56

;UK & Irlannin painos
# So Far Away &ndash; 3:55 (Britannian ja Irlannin painokset)

;Italian painos
#All Over Again (Alternative Version, feat. Rita Comisi)

;Portugalin painos
#All Over Again (Alternative Version, feat. Rita Guerra)

## Arvostelut
* AllMusic: 

## Listasijoitukset

## Lähteet
Garth Nix

**Garth Nix** (s. 19. heinäkuuta 1963) on australialainen kirjailija. Syntymäkaupunkinsa Melbournen lisäksi hän on asunut Canberrassa ja viettänyt nuoruuttaan ajelemalla ympäri Englantia. Nykyisin hän asuu perheineen Sydneyssä.

Nix kirjoittaa pääasiassa fantasiakirjallisuutta. Hänen teoksistaan on suomennettu kolme ensimmäistä *Vanha valtakunta* -sarjaan kuuluvaa romaania, näistä ensimmäisenä vuonna 1995 julkaistu *Sabriel*. Sille oli alun perin tarkoitus tulla vain yksi jatko-osa (*Abhorsen*), mutta kirjasta tuli niin laaja, että se jaettiin kustantajan toivomuksesta kahtia *Liraeliksi* (2001) ja *Abhorseniksi* (2003). Vuonna 2014 Nix julkaisi neljännen sarjaan kuuluvan teoksen nimeltä *Clariel*, jonka tapahtumat sijoittuvat aikaan noin 600 vuotta ennen *Sabrielin* alkua. Sarjan viides osa, *Goldenhand*, julkaistiin vuonna 2016 ja se jatkaa Liraelin tarinaa. Kuudes osa, *Terciel and Elinor*, julkaistiin vuonna 2021.

## Teoksia
### Vanha valtakunta
; Suomennetut romaanit
* 
*
* 

; Suomentamattomat romaanit
* *Clariel* (2014)
* *Goldenhand* (2016)
* *Terciel and Elinor* (2021)

### Muita teoksia
;The Seventh Tower
**The Fall* (2000) 
**Castle* (2000) 
**Aenir* (2001) 
**Above the Veil* (2001) 
**Into Battle* (2001) 
**The Violet Keystone* (2001) 

;The Keys to the Kingdom
**Mister Monday* (2003) 
**Grim Tuesday* (2004) 
**Drowned Wednesday* (2005) 
**Sir Thursday* (2006) 
**Lady Friday* 
**Superior Saturday* 
**Lord Sunday* 

;Yksittäiset teokset
**Shade's Children* (1997) 
**The Ragwitch* (1990) 
**Across the Wall: A Tale of the Abhorsen and Other Stories* (2005)

## Lähteet

## Kirjallisuutta
* 

## Aiheesta muualla
* Garth Nixin verkkosivut 
* Vesa Sisättö: Valitseeko tie kulkijansa? ja Maailma pelastuu taas kerran. Helsingin Sanomat 19.10.2005. ja 30.11.2006.
AFC West

**AFC West** on amerikkalaisen jalkapallon ammattilaisliigan National Football Leaguen American Football Conferencen läntinen divisioona.

AFC West perustettiin vuonna 1970 American Football Leaguen (AFL) ja NFL:n yhdistyttyä. NFL jaettiin kuuteen divisioonaan, joista kolme sijoitettiin American Football Conferenceen (AFC) ja kolme National Football Conferenceen (NFC).

Alkuperäiset AFC West -joukkueet olivat Denver Broncos, Kansas City Chiefs, Oakland Raiders ja San Diego Chargers.  Kaikki kuuluivat aiemmin AFL:n läntiseen konferenssiin ja ovat edelleen AFC Westin ainoat joukkueet. Kun Raiders siirtyi Oaklandista Los Angelesiin vuosiksi 1982-1994, joukkue pysyi AFC Westin jäsenenä.  

Kun Seattle Seahawks ja Tampa Bay Buccaneers liittyivät NFL:een kaudella 1976, ne sijoitettiin väliaikaisesti NFC:en ja AFC:en yhdeksi kaudeksi, mutta jo 1977 joukkueet vaihtoivat konferensseja keskenään. Seahawksista tuli AFC Westin jäsen ja Buccaneersista NFC Centralin jäsen. Vielä yhden uudelleenjärjestelyn myötä Seahawks sijoitettiin NFC Westiin vuonna 2002.

## Divisioonamestarit

* Pelaajien lakko vuonna 1982 lyhensi runkosarjan vain yhdeksän ottelun mittaiseksi. Runkosarjan päätteeksi NFL järjesti 16 joukkueen play off -turnauksen vain tänä vuonna. Divisioonasijoitukset sivuutettiin, mutta Los Angeles Raidersin voittoprosentti oli AFC West -divisioonan paras. 

## Wild Cardilla eli villillä kortilla pudotuspeleihin päässeet

* Pelaajien lakko vuonna 1982 lyhensi runkosarjan vain yhdeksän ottelun mittaiseksi. Runkosarjan päätteeksi NFL järjesti 16 joukkueen play off -turnauksen vain tänä vuonna. Divisioonasijoitukset sivuutettiin, mutta Los Angeles Raidersin voittoprosentti oli AFC West -divisioonan paras.

## Play off -esiintymiset yhteensä

1 Raiders pelasi Los Angelesissa vuosina 1982-1994
2 Seahawks siirtyi NFC Westiin vuonna 2002.
Toshiya

**Toshiya** () (31. maaliskuuta 1977 Sapporo, Japani) on J-rock-yhtye Dir en greyn basisti.

Toshiya on säveltänyt muutaman yhtyeen kappaleista: egnirys cimredopyh +) an injection, Erode, Bottom of the death valley, sekä Dien ja Kyōn kanssa RED...[em] ja THE IIID EMPIRE, Shinyan kanssa raison detre.

Ennen Dir en greytä Toshiya soitti "D+L" ja "GOSICK" -yhtyeissä.
Diabetesliitto

**Diabetesliitto ry** on kansanterveys- ja potilasjärjestö, joka toimii diabeteksen ja siihen liittyvien lisäsairauksien ehkäisemiseksi sekä näiden hoidon kehittämiseksi.  

Diabetesliitto on valtakunnallinen keskusjärjestö, johon kuuluu noin 90 paikallista diabetesyhdistystä, kolme valtakunnallista yhdistystä ja neljä ammatillista diabetesyhdistystä.  Diabetesliiton jäsenjärjestöissä on yhteensä noin 45 000 henkilöjäsentä.  

Diabetesliitto on diabetesta sairastavien ääni suomalaisessa yhteiskunnassa. Liitto selvittää säännöllisesti diabetesta sairastavien näkemyksiä ja kokemuksia sosiaali- ja terveyspalveluista diabeteksen omahoidon tukena (*Diabetesbarometri*) sekä erilaisista arkeen ja sairauteen liittyvistä asioista (*Diabetes arjessa -kysely*).  

Valtakunnallinen Sokeritautisten Liitto perustettiin vuonna 22. toukokuuta 1955 Tampereella, joka jäi liiton kotipaikaksi. Diabetesta sairastavien yhdistystoiminta oli alkanut jo vuonna 1948, kun insuliinin hinnannousu vaaransi diabetesta sairastavien hyvinvoinnin. Vuonna 1955 kuusi yhdistystä perusti valtakunnallisen Sokeritautisten Liiton. Vuonna 1957 järjestön nimi muutettiin Sokeritautiliitoksi. Vuonna 1975 nimeksi vaihdettiin Suomen Diabetesliitto.

Diabetesliitto julkaisee *Diabetes*- ja *Diabetes ja lääkäri* -lehteä. Lisäksi järjestö tuottaa tietoa ja tukea diabetesta sairastaville, heidän läheisilleen ja ammattilaisille. 

Diabetesliitto on SOSTEn jäsenjärjestö. 

## Lähteet

## Aiheesta muualla
*Diabetesliiton verkkosivut
Jennifer Walcott

**Jennifer Walcott** (s. 8. toukokuuta 1977 Youngstown, Ohio, Yhdysvallat) on yhdysvaltalainen malli ja näyttelijä.  Hän on esiintynyt muun muassa *[[Playboy]]*-lehdissä.

Walcott syntyi perheeseen, jossa oli hänen lisäkseen kolme lasta. Hän harrasti cheerleadingia ja tanssimista. Vuonna 1995 hän valmistui Lowellville High Schoolista.

Walcott oli 19-vuotias, kun hän lokakuussa 1996 kävi Los Angelesissa ja päätti muuttaa sinne. Ensimmäiset vuodet olivat Walcottille raskaita, sillä hän kävi kahdessa työssä ja opiskeli samalla Santa Monica Collegessa. Hän muutti Chicagoon vuonna 2000 ollakseen lähellä sairasta isoäitiään. Tämän kuoltua Walcott muutti takaisen Los Angelesiin.

Muutettuaan takaisin Walcott päätti alkaa malliksi ja pääsi *Playboy*-lehteen. Hän avasi omat internetsivunsa ja esiintyi useissa Playboy-videoissa. Vuonna 2005 Walcott näytteli *[[American Pie Presents: Band Camp]]* -elokuvassa.

## Aiheesta muualla
*Jennifer Walcottin viralliset sivut
*
Tymiinidimeeri

**Tymiinidimeeri** on kahden vierekkäisen tymiinimolekyylin välinen kovalenttinen sidos DNA-molekyylissä. Se usein syntyy ultraviolettisäteilystä tai kemiallisista mutageeneistä. Korjausentsyymit ja DNA:n korjausjärjestelmä kykenevät usein tunnistamaan ja korjaamaan tämäntyyppiset vauriot. Monissa organismeissa (ei kuitenkaan istukallisissa nisäkkäissä kuten ihmisessä), DNA:n fotoliaasit voivat korjata vaurion suoraan leikkaamalla dimeerin.

Korjaamattomien tai väärin korjattujen tymiinidimeerien aiheuttamat mutaatiot voivat johtaa ihosyövän kehittymiseen.

## Lähteet

* Essen LO, Klar T. (2006). Light-driven DNA repair by photolyases. *Cell Mol Life Sci* **63** (11), 1266-77.
Aberdeenshire

** Aberdeenshire ** (, ) on yksi Skotlannin 32 hallintoalueesta (*council area*). Siellä on arviolta 261&nbsp;960 asukasta (vuonna 2015) ja sen pinta-ala on 6&nbsp;313 neliökilometriä.

Hallintoalue syntyi vuonna 1996, kun Grampianin alue jaettiin uudelleen. Nykyisin Aberdeenshire ei käsitä Aberdeenia, vaikka sen hallinnolliset rakennukset sijaitsevatkin kaupungin alueella. Aberdeenshiren naapurialueita ovat etelässä Angus sekä Perth ja Kinross ja lännessä Ylämaa ja Moray.

Aberdeenshiren alueelta on tehty monia neoliittisen kauden ja pronssikauden aikaisia arkeologisia löytöjä. 

## Kyliä ja kaupunkeja
*Banchory
*Banff
*Ellon
*Fraserburgh
*Huntly
*Inverurie
*Macduff
*Peterhead
*Portlethen
*Stonehaven
*Turriff
*Westhill

## Lähteet

## Aiheesta muualla

* Hallintoalueen internetsivut
Eddie Griffin

**Eddie Griffin** (s. 15. heinäkuuta 1968 Kansas City, Missouri) on yhdysvaltalainen koomikko ja näyttelijä. Griffinillä on yksi lapsi, Eddie Jr. (s. 1986). 

## Filmografia
### Elokuvat
* *[[Viimeinen partiopoika]]* (1991)
* *[[Coneheads]]* (1993)
* *[[Meteor Man]]* (1993)
* *[[Jason's Lyric]]* (1994)
* *[[The Walking Dead (vuoden 1995 elokuva)|The Walking Dead]]* (1995)
* *[[Armageddon (elokuva)|Armageddon]]* (1998)
* *[[Foolish]]* (1999)
* *[[Deuce Bigalow: Kymmenen dollarin gigolo]]* (1999)
* *[[Picking Up The Pieces]]* (1999) (cameorooli)
* *[[Double Take - kaksikko karkuteillä]]* (2001)
* *[[John Q.]]* (2002)
* *[[The New Guy]]* (2002)
* *[[Vakoojaveli]]* (2002)
* *[[Scary Movie 3]]* (2003)
* *[[DysFunktional Family]]* (2003)
* *[[Hiphop faijat]]* (2004) (myös elokuvan tuottajana ja käsikirjoittajana)
* *[[Blast!]]* (2004)
* *[[Deuce Bigalow: European Gigolo]]* (2005)
* *[[Date Movie]]* (2006)
* *[[Norbit]]* (2007)
* *[[Urban Justice]]* (2007)

## Aiheesta muualla
*
Simon Beresford-Wylie

**Simon Piers Dawnay Beresford-Wylie** (s. 18. toukokuuta 1958 Iso-Britannia) oli Nokian johtokunnan jäsen ja Networks-toimialaryhmän johtaja 1. helmikuuta 2005 – 31. lokakuuta 2009. Lisäksi hän toimi Nokia Siemens Networksin toimitusjohtajana ja johtoryhmän jäsenenä. Syyskuussa 2009 tiedotettiin, että Beresford-Wylie jättää NSN:n ja Nokian ja uudeksi toimitusjohtajaksi valittiin intialainen Rajeev Suri. Beresford-Wylie oli ollut Nokian palveluksessa vuodesta 1998. Hän on Australian ja Britannian kansalainen. Vain kaksi kuukautta NSN:n eroilmoituksen jälkeen marraskuun 2009 alussa uutisoitiin, että Beresford-Wylie aloittaa luxemburgilaiseen energiateollisuuden mittausteknologiayhtiö Elsterin toimitusjohtajana. Vuonna 2012 hän siirtyi kokonaan Vitec Groupin palvelukseen. http://www.linkedin.com/profile/view?id=47630775&authType=NAME_SEARCH&authToken=obe0&locale=en_US&srchid=92930ce4-ab45-47dd-bd12-794c339c30cd-0&srchindex=1&srchtotal=1&goback=.fps_PBCK_*1_Simon_Wylie_*1_*1_*1_*1_*2_*1_Y_*1_*1_*1_false_1_R_*1_*51_*1_*51_true_*1_de%3A0_*2_*2_*2_*2_*2_*2_*2_*2_*2_*2_*2_*2_*2_*2_*2_*2_*2_*2_*2&pvs=ps&trk=pp_profile_name_link 

Beresford-Wyliellä on Bachelor of Arts -tutkinto Australian kansallisesta yliopistosta (talousmaantiede ja historia). Beresford-Wylie toimi ennen Nokia-uraansa australialaisen verkko-operaattori Telstran palveluksessa. Nokialla Beresford-Wylie toimi aikaisemmin vastaten muun muassa Nokian Intian-toiminnoista ja verkkoliiketoiminnasta Aasiassa vuodesta 2003. Vuosina 1982-1989 Beresford-Wylie oli Australian liittovaltion palveluksessa eri johtotehtävissä. Beresford-Wylie on myös Vitec Groupin hallituksen jäsen. 

Beresford-Wylie on naimisissa ja heillä on kaksi lasta, Edward ja Guy. Vapaa-ajallaan hän nauttii matkustelemisesta ja taiteen, antiikin ja postimerkkien keräilemisestä; hänen keräilykohteenaan on Penny Black, maailman ensimmäinen postimerkki.

## Lähteet

## Aiheesta muualta